แบงกืโน้ตส์
ช่วงนี้ไม่รู้ทำไมแบงก์ถึงได้แห่กันทำแคมเปญแข่งกันดึงลูกค้ากันยกใหญ่
1 มิ.ย. 2555

แคมเปญเด็ด
ช่วงนี้ไม่รู้ทำไมแบงก์ถึงได้แห่กันทำแคมเปญแข่งกันดึงลูกค้ากันยกใหญ่ 
ล่าสุด ธนาคารกรุงไทย ของท่านประธาน สถิตย์ ลิ่มพงศ์พันธุ์ ออกแคมเปญ KTB Motor Show ให้ลูกค้าที่ทำธุรกรรมทางการเงินกับธนาคารในระหว่างวันที่ 1 มิ.ย.-30 ก.ย.นี้ มีสิทธิลุ้นรับรถยนต์ All New Honda Civic 2012 จำนวน 5 คัน รวมมูลค่ากว่า 4 ล้านบาท


 

 
โครงการนี้ธนาคารจัดทำเพื่อขอบคุณและตอบแทนลูกค้าที่ใช้ผลิตภัณฑ์และบริการ โดยเฉพาะกรณีทำธุรกรรมผ่านช่องทางอิเล็กทรอนิกส์ ถ้าไปทำธุรกรรมผ่านเครื่องเอทีเอ็มกรุงไทย บริการ KTB Online หรือ KTB Online @ Mobile จะได้รับสิทธิอัตโนมัติ ส่วนการทำธุรกรรมผ่านช่องทางสาขาจะได้รับคูปองเพื่อส่งลุ้นรางวัล
นี่ถือเป็นการชักชวนลูกค้าไปใช้อิเล็กทรอนิกส์แบงกิง อันจะเป็นการลดต้นทุนของธนาคารทางอ้อม แบงก์ก็ไม่ต้องไปขอเก็บเงินลูกค้าที่มาใช้บริการที่เคาน์เตอร์ให้โดนต่อว่า
แผนส่งแคมเปญแบบนี้มา ถือเป็นการลงทุนที่คุ้มค่า เพราะลูกค้าที่ใช้บริการอิเล็กทรอนิกส์แบงกิงแล้วก็จะติดใจใช้ต่อ
“ธุรกรรมที่จะได้รับสิทธิ์ลุ้นรางวัล ประกอบด้วย โอนถอนเงินข้ามเขต โอนเงินต่างธนาคาร โอนเงินบาทเนท โอนเงินระหว่างประเทศ จ่ายบิลต่างๆ หรือ เติมเงินมือถือตั้งแต่ 300 บาทขึ้นไป ได้รับ 1 สิทธิ์ สมัครบริการ KTB Online บริการ KTB Online @ Mobile บริการ SMS Alert บริการซื้อขายหลักทรัพย์กับ KTZMICO โดยหักอัตโนมัติผ่านบัญชีธนาคารกรุงไทย ได้รับ 5 สิทธิ์ สมัครบัตรวีซ่าเดบิต หรือบัตรเครดิต KTC ผ่านช่องทางสาขา ได้รับ 10 สิทธิ์”
นอกจากนี้ ลูกค้าที่ซื้อประกันชีวิตของ บ.กรุงไทยแอกซ่าประกันชีวิต ประกันวินาศภัยของ บ.กรุงไทยพานิชประกันภัย หรือ บ.กรุงไทยทิพยประกันภัย ซื้อประกันภัย พรบ.รถยนต์ รวมทั้งซื้อกองทุนรวม RMF/LTF ทุกประเภทของ บ.หลักทรัพย์จัดการกองทุนกรุงไทย เบี้ยประกันและยอดซื้อกองทุนทุก 1,000 บาท จะได้รับสิทธิ์อัตโนมัติ 1 สิทธิ์
นางศิริพร นพวัฒนพงศ์ เปิดเผยต่อไปว่า ที่ผ่านมาธนาคารได้จัดแคมเปญต่างๆ เพื่อสมนาคุณลูกค้าที่ใช้บริการกับธนาคารมาอย่างต่อเนื่อง เช่น แคมเปญ KTB Thank You Festival ชิงรถยนต์ Mercedes Benz และทองคำ แคมเปญ ทำบัตร ใช้ตู้ จับคู่ลุ้นรถ ชิงรถยนต์ Honda Brio และรถจักรยานยนต์ Honda click i สำหรับแคมเปญ KTB Motor Show คาดว่าจะได้รับความสนใจจากลูกค้าเช่นแคมเปญอื่นๆ ทั้งนี้ ธนาคารจะนำรายชื่อลูกค้าที่ได้รับสิทธิ์อัตโนมัติรวมกับชิ้นส่วนคูปอง เพื่อจับฉลากผู้โชคดี ในวันที่ 1 พฤศจิกายน 2555 และประกาศรายชื่อผู้ได้รับรางวัลทางเว็บไซต์ของธนาคารที่ www.ktb.co.th ในวันที่ 8 พฤศจิกายน 2555 สอบถามรายละเอียดเพิ่มเติมได้ที่ Call Center 1551